Csongrád Város Polgármesterétől

Száma: Fjl/584-70/2022 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. december 15-én tartandó ülésére

## Tárgy: Csongrád város új településképi rendeletének és új településképi arculati kézikönyvének elfogadása, határozat és rendelet megalkotása

**Tisztelt Képviselő - Testület!**

A Csongrád Városi Önkormányzat 16/2021. (II.18.) önkormányzati határozatában új településfejlesztési koncepció és településrendezési eszközök, valamint új településképi rendelet és új településképi arculati kézikönyv készítését döntötte el a vonatkozó jogszabályok alapján, melyet 2021. márciusában el is indított. 2021. április elején megkértük a jogszabályban és a város partnerségi rendeletében meghatározott szervezetek előzetes véleményét.

A tervezés első üteme a közös megalapozó munkarész és a településfejlesztési koncepció készítésére irányult. 2022. február 24-én tartott ülésén a Csongrád Városi Önkormányzat Képviselő-testülete a 42/2022. (II. 24.) önkormányzati határozattal elfogadta és jóváhagyta Csongrád Város Településfejlesztési Koncepcióját.

A tervezés második üteme során Csongrád város településszerkezeti tervének és a helyi építési szabályzatának, valamint az új településképi rendeletének és új településképi arculati kézikönyvének készítésére került sor, melynek partnerségi egyeztetése 2022. június 24. és 2022. július 08. között lezajlott. A fenti dokumentációval kapcsolatosan szakmai és lakossági fórumot tartottunk 2022.július 06-án.

A beérkezett észrevételek figyelembevételével Csongrád város új településképi rendeletének és településképi arculati kézikönyvének véleményezési dokumentációját kidolgoztuk, melyet megküldtünk az államigazgatási szerveknek, az érintett területi, települési önkormányzatoknak a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 2021.július 21-én hatályos 314/2012. (XI. 8.) Kormányrendeletben (továbbiakban Kormányrendelet) foglaltaknak megfelelően.

## A véleményezési szakasz során a beérkezett vélemények és azokra adott válaszok alapján a Város-Teampannon Kft. Csongrád város új településképi rendeletét és új településképi arculati kézikönyvét korrigálta, javította.

A 2021. július 21-én hatályos Kormányrendelet 43/B. § (1) bekezdés a) pontja szerint a polgármester az elfogadott településképi rendeletet és kézikönyvet az elfogadásról szóló jegyzőkönyvvel együtt a képviselő-testületi döntést követő 15 napon belül megküldi hitelesített pdf. és szerkeszthető digitális formátumban a Lechner Tudásközpont részére, az állami főépítészi hatáskörében eljáró megyei kormányhivatalnak és az építésügyi hatóságnak. A jóváhagyott teljes tartalmú dokumentációt megküldi a 313/2012. (XI.8.) Korm. rendelet 4. § (1) g) pontja értelmében az önkormányzati döntést követő 30 napon belül a jegyző a Dokumentációs Központ részére a Korm. rendeletben szabályozott módon ingyenesen átadja vagy megküldi.

A fentiekre tekintettel, a határozati javaslatban foglaltak szerint döntöttem.

Kérem a Tisztelt Képviselő-testületet az előterjesztés megvitatására és a határozati javaslat elfogadására és a rendelet megalkotására.

Előterjesztés melléklete: letölthető dokumentáció:

Csongrád város új településképi rendeletének és új településképi arculati kézikönyvének jóváhagyandó munkarészei

Beérkezett vélemények

Város-Teampannon Kft. tervezői, szakmai válaszai

**H a t á r o z a t i j a v a s l a t**

**Csongrád Város Településképi Arculati Kézikönyvéről**

A Csongrád Városi Önkormányzat Képviselő-testület Csongrád Város Településképi Arculati Kézikönyvét a határozat melléklete szerinti tartalommal elfogadja.

Felelős: Bedő Tamás polgármester

Határidő: azonnal

**Rendelet j a v a s l a t a**

# Csongrád Városi Önkormányzat Képviselő-testülete Csongrád város településképe védelmének helyi szabályairól szóló ../2022. önkormányzati rendeletét elfogadja.

Felelős**:** Bedő Tamás

polgármester

**Erről jegyzőkönyvi kivonaton értesítést kapnak:**

1. Képviselő-testület tagjai
2. Bedő Tamás polgármester
3. Varga Júlia városi főépítész

Csongrád, 2022. december 08.

Bedő Tamás

polgármester